รัฐบาลไทย-ข่าวทำเนียบรัฐบาล-กยผ. แนะทีม MIND แนะแนวทางการบริหารงบประมาณรายจ่าย 67 และจัดทำคำของบประมาณ 68 พร้อม Upskill มุ่งวิเคราะห์ต้นทุนการดำเนินงานให้เกิดความคุ้มค่าเต็มประสิทธิภาพ
วันเสาร์ที่ 9 กันยายน 2566
09/09/2566
กยผ. แนะทีม MIND แนะแนวทางการบริหารงบประมาณรายจ่าย 67 และจัดทําคําของบประมาณ 68 พร้อม Upskill มุ่งวิเคราะห์ต้นทุนการดําเนินงานให้เกิดความคุ้มค่าเต็มประสิทธิภาพ
กองยุทธศาสตร์และแผนงาน แนะทีม MIND แนะแนวทางการบริหารงบประมาณรายจ่าย 67 และจัดทําคําของบประมาณ 68 พร้อม Upskill มุ่งวิเคราะห์ต้นทุนการดําเนินงานให้เกิดความคุ้มค่าเต็มประสิทธิภาพ
จังหวัดเพชรบุรี : วันนี้ (8 กันยายน 2566) นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม (ผอ.กยผ.สปอ.) ชี้แจงแนวทางการบริหารงบประมาณรายจ่ายประจําปีงบประมาณ พ.ศ.2567 และการจัดคําของบประมาณประจําปี พ.ศ.2568 โดยมีนายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงอุตสาหกรรม พร้อมด้วยผู้เข้าร่วมสัมมนาจากส่วนกลาง ประมาณ 100 คน เข้าร่วม ณ โรงแรมเดอะรีเจ้นท์  ชะอํา รีสอร์ท จังหวัดเพชรบุรี
โดย ผอ.กยผ.สปอ. ได้ชี้แจงหลักเกณฑ์และเงื่อนไขการใช้งบประมาณรายจ่ายประจําปีงบประมาณ พ.ศ.2566 ไปพลางก่อน ซึ่งให้หน่วยรับงบประมาณจัดทําแผนการปฏิบัติงานและแผนการใช้จ่ายงบประมาณตามความจําเป็นที่จะต้องใช้จ่ายหรือก่อหนี้ผูกพัน ระหว่างตุลาคม 2566 - พฤษภาคม 2567 (8 เดือน) ภายใต้กรอบวงเงินของแผนงานและรายการ ตาม พ.ร.บ.งบประมาณ 2566 ภายในวงเงินไม่เกินสองในสามของแต่ละแผนงานและรายการ โดยจําแนกเป็นรายเดือนส่งให้สํานักงบประมาณ ภายในวันที่ 15 กันยายน 2566 และในกรณีมีความจําเป็นต้องใช้จ่ายเกินกว่าที่ได้รับจัดสรรให้ขอทําความตกลงกับสํานักงบประมาณได้เฉพาะกรณี (1) มีความจําเป็นต้องจ่ายตามข้อผูกพันสัญญา คําพิพากษาหรือคําสั่งของศาล (2) ต้องดําเนินการตามข้อตกลงที่รัฐบาลทําไว้กับรัฐบาลต่างประเทศ สถาบันการเงินระหว่างประเทศ หรือองค์การระหว่างประเทศ (3) มีความจําเป็นและเร่งด่วน เพื่อประโยชน์ในการบริหารราชการแผ่นดิน
ส่วนการบริหารงบประมาณให้หน่วยรับงบประมาณจ่ายเงินหรือก่อหนี้ผูกพัน ภายในวงเงินที่ได้รับจัดสรรตั้งแต่วันที่ 1 ตุลาคม 2566 และจะลงนามในสัญญาได้ เมื่อได้รับความเห็นชอบแผนฯ และได้รับอนุมัติเงินจัดสรรจากสํานักงบประมาณแล้ว การโอนงบประมาณรายจ่ายให้กระทําได้เฉพาะกรณีที่มีความจําเป็นหรือเพื่อแก้ไขปัญหาการปฏิบัติงาน / เพิ่มประสิทธิภาพการให้บริการ / พัฒนาบุคลากร / เทคโนโลยี ซึ่งจะต้องแสดงเหตุผลความจําเป็นหรือความเหมาะสม โดยคํานึงถึงประโยชน์ต่อประชาชน ความประหยัด คุ้มค่า โปร่งใส และสอดคล้องกับยุทธศาสตร์ชาติ / แผนแม่บท / แผน 13 /แผนฯว่าด้วยความมั่นคงแห่งชาติ การปรับแผนฯ ให้กระทําได้เฉพาะกรณีที่มีความจําเป็น เพื่อการปรับปรุงเป้าหมาย/ตัวชี้วัดของแผนงาน ผลผลิต หรือโครงการ หรือกรณีที่ ครม. หรือ รมว.เจ้าสังกัด หรือ รมว.ที่กํากับดูแลมีนโยบายใหม่ และยังได้กล่าวถึงแนวทางการจัดทําคําขอประจําปีงบประมาณ พ.ศ.2568 (ร่าง) ปฏิทินงบประมาณรายจ่ายประจําปีงบประมาณ พ.ศ. 2568 แนวทางและหลักเกณฑ์การจัดทําคําขอ งบบุคลากร งบดําเนินงาน งบลงทุน งบรายจ่ายอื่น - งบอุดหนุน และผังความเชื่อมโยงยุทธศาสตร์ชาติ แผนแม่บท และแผนงานฯ ประจําปีงบประมาณ พ.ศ. 2568 ของ สปอ.
นอกจากนี้ รศ.ดร.เกรียงไกร บุญเลิศอุทัย คณะพาณิชยและการบัญชี จุฬาลงกรณ์มหาวิทยาลัย ได้บรรยายในเรื่อง การบริหารงบประมาณด้วยแนวคิดงบประมาณฐานกิจกรรม (Activities Base Budget: ABB) การจัดทําคําของบประมาณ และการบริหารจัดการงบประมาณที่ได้รับ ซึ่งจะทําให้เจ้าหน้าที่ สปอ. มีองค์ความรู้และแนวทางในการบริหารจัดการด้านการเงิน การกําหนดต้นทุนกิจกรรมที่เหมาะสม และสามารถประมาณการค่าใช้จ่ายที่จําเป็นต้องใช้ในการดําเนินงานจริง โดยฝึกการคํานวณการวางแผนคําของบประมาณ การคํานวณต้นทุนกิจกรรม การบริหารจัดการทางการเงิน และการลดต้นทุนให้เหมาะสมกับสภาพแวดล้อมของแต่ละพื้นที่ ซึ่งจะนําไปสู่การบริหารจัดการทรัพยากรที่มีอยู่อย่างมีประสิทธิภาพและเกิดประโยชน์สูงสุดต่อหน่วยงาน